600 dae van inperkingvoosheid – uitdaging aan die president | Maroela Media
Op 27 Maart 2020 het Suid-Afrika in 'n landswye afsonderingsperiode geplaas. Dit is as 'n opskorting van drie weke van die liberale norm voorgehou sodat openbare gesondheidsdienste vir die Covid-19-pandemie kon "voorberei". Sedertdien het 600 dae van verskillende inperkingsvlakke gekom en gegaan, sê Michael Morris, woordvoerder van die Instituut vir Rassebetrekkinge (IRR).
Op 15 November 2021 het die minister van samewerkende regering en tradisionele sake (Cogta), Nkosazana Dlamini-Zuma, weer die "ramptoestand" verleng, ondanks rekordlaagtepunte in huidige Covid-19-sterftes. "Hierdie uitbreiding is ongrondwetlik en waarskynlik bedrieglik opgestel."
Soos die IRR in 'n brief aan die president opgemerk het, is wat 'n "ramptoestand" genoem word in werklikheid 'n noodtoestand. "Deur dit 'n ander naam te gee, kan die nasionale koronavirusbevelsraad artikel 37 van die Grondwet ignoreer. Volgens hierdie artikel 'kan 'n noodtoestand slegs ingevolge 'n parlementswet afgekondig word'. Geen parlementêre goedkeuring is vir die jongste verlenging gegee nie."
Morris sê in opvolging van verlede week se brief aan die president, eis die IRR se prokureurs nou om te weet op grond waarvan die "ramptoestand" verleng is. Hierdie eis is ook aan die Cogta-minister gerig.
Die IRR eis antwoorde op die volgende vrae teen 30 November:
Op grond van watter advies, verslae, bewyse of oorwegings is die nasionale ramptoestand op 15 November 2021 verleng?
Watter redes onderlê die besluit om die nasionale ramptoestand te verleng?
Is enige alternatiewe maatreëls oorweeg om die verspreiding van Covid-19 te bekamp voordat daar besluit is om die nasionale ramptoestand te verleng? Is daar enige minder beperkende maniere vir die bekamping van Covid-19 oorweeg?
Is die voortgesette nadelige ekonomiese gevolge wat met die nasionale ramptoestand gepaardgaan in ag geneem tydens die huidige en vorige verlengings van die ramptoestand?
Is daar in ag geneem dat, ondanks die feit dat Suid-Afrika landswye plaaslike verkiesings gehou het, geen styging in Covid-19-gevalle tans ervaar word nie?
Is enige internasionale voorbeelde ondersoek en gevolg in die besluit om die nasionale ramptoestand te verleng?
Suid-Afrikaners verdien antwoorde op hierdie en ander vrae wat volledig in die brief verskyn wat hier gelees kan word.
"Die meer as 10 000 Suid-Afrikaners wat deur die IRR 'n petisie onderteken het om die bevelsraad te ontbind en die 'ramptoestand' te beëindig, het die reg om te weet waarom Suid-Afrika, anders as enige ander land waarmee ons onself wil vergelyk, ongeag die feite, in grendelstaat bly," sluit Morris af.
Die spul is mags behep !!
Dit is n magspel waarmee hul besig is. Van die begin van die inperking het my sesde sintuig my laat dink dat ons nooit weer uit die staat van inperking gaan kom nie!!
Dit gee onbeperkte mag aan die bevelsraad en dit gaan hofsake neem om ons v hierdie diktatorskap te bevry, as dit ooit gaan gebeur!
Ramopie is die hoof van die land en kopdoektannie die nek,sy draai hom rond net waarnatoe sy wi.Eintlik is sy die president.
Behalwe die onlogika van drank, sigarette en curfew, wat niks met n virus te doen het nie,,, bietie waarvan leef ons wat al 600 dae sonder werk is? Landsburgers wat n land vir jou opgebou het,,, dek jou tafel, en swaai jou septer.
Ja, dit kan nou verseker eindig. Ons is nou regtig moeg hiervoor. Die alewige ou statistieke in elke nuusberig…altyd twee dae laat, onakkuraat en emosie-drywers.